L'article 144.6 de l'Estatut d'autonomia de Catalunya atribueix a la Generalitat competències per mitjà del Cos d'Agents Rurals, en la vigilància, el control, la protecció, la prevenció integral i la col·laboració en la gestió del medi ambient.
Els membres d'aquest Cos tenen la condició d'agents de l'autoritat i exerceixen funcions de policia administrativa especial i policia judicial, en els termes que estableix la llei.
L'article 136 de l'Estatut d'autonomia de Catalunya atribueix a la Generalitat competència exclusiva sobre la matèria de funció pública, tret del que fa a principis ordenadors de l'ocupació pública; adquisició i pèrdua de la condició de funcionari; situacions administratives i drets, deures i incompatibilitats del personal al servei de les administracions públiques, en què la competència és compartida.
L'article 11.4 de la Llei 17/2003, de 4 de juliol, del Cos d'Agents Rurals, disposa que cal establir per reglament el contingut, les funcions que té assignades i l'organització interna de cada àrea d'especialització en què s'estructura el Cos d'Agents Rurals, i també els requisits, el procediment de selecció, les condicions d'accés i permanència i la formació dels agents aspirants a accedir a cada àrea d'especialització en què s'estructura el Cos d'Agents Rurals.
El Decret 266/2007, de 4 de desembre, pel qual s'aprova el Reglament del Cos d'Agents Rurals, estableix el contingut, les funcions que té assignades i l'organització interna de cada àrea d'especialització en què s'estructura el Cos d'Agents Rurals, així com els requisits, el procediment de selecció, les condicions d'accés i permanència i la formació dels agents aspirants a accedir a cada àrea d'especialització en què s'estructura l'esmentat Cos.
La configuració actual dels grups funcionals és dual: els grups de suport i els grups especials.
Dins dels grups funcionals de suport, el reglament classifica quatre grups: el de muntanya, l'aeri, el marí i el de fauna i flora.
Actualment, l'accés per formar part d'aquests grups de suport està restringit a la categoria d'agent major o superior, la qual cosa esdevé un obstacle per als agents de l'escala bàsica, ja que no poden formar part de cap d'aquests grups.
Les necessitats operatives del Cos d'Agents Rurals i la realitat actual és que aquells agents que posseeixen habilitats, aplicació de tècniques o ús de materials especials no poden formar part d'aquests grups, la qual cosa contravé els principis d'eficàcia i adaptabilitat.
D'altra banda, la Llei 5/2017, de 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, va modificar la Llei 17/2003, de 4 de juliol, en el sentit de suprimir la categoria auxiliar de l'escala bàsica del Cos d'Agents Rurals.
Aquesta Llei també havia estat modificada per la Llei 2/2014, de 27 de gener, de mesures fiscals, administratives, financeres i del sector públic, en relació amb el sistema de provisió dels llocs de cap d'àrea regional.
Tanmateix, aquesta norma s'ha tramitat d'acord amb els principis de bona regulació que ha de regir la potestat reglamentària segons preveu l'article 129 de la Llei 39/2015, d'1 d'octubre, del procediment administratiu comú de les administracions públiques: principis de necessitat, eficàcia, proporcionalitat, seguretat jurídica, transparència i eficiència.
En aquest sentit, també cal fer esment a l'article 62 de la Llei 19/2014, de 29 de desembre, de transparència, accés a la informació pública i bon govern que estableixen els principis generals per a la millora de la qualitat normativa, i que s'han aplicat en el present reglament.
Amb aquest Decret, s'elimina l'exclusivitat per a l'accés a aquests grups restringit als agents majors i es permet que la categoria d'agents inclosos en la mateixa escala bàsica hi pugui accedir, i s'adapta el reglament per fer-lo concordant amb les modificacions de la Llei 17/2003, de 4 de juliol.
Alhora, s'introdueixen altres modificacions amb la finalitat de millorar l'operativa del Cos d'Agents Rurals.
Per tot això, a proposta de la consellera d'Agricultura, Ramaderia, Pesca i Alimentació, d'acord amb el dictamen de la Comissió Jurídica Assessora i d'acord amb el Govern,
Es modifica l'article 23 del Reglament del Cos d'Agents Rurals, aprovat pel Decret 266/2007, de 4 de desembre, que queda redactat de la manera següent:
La categoria d'agent, que és la categoria inferior de l'escala bàsica del Cos d'Agents Rurals, està destinada a garantir el desenvolupament de les funcions bàsiques del cos i, si s'escau, les pròpies del grup especial o del grup de suport del qual puguin formar part".
Es modifica l'article 24 del Reglament del Cos d'Agents Rurals, aprovat pel Decret 266/2007, de 4 de desembre, que queda redactat de la manera següent:
"24.1.- La categoria d'agent major, que és la categoria mitjana de l'escala bàsica del Cos d'Agents Rurals, està destinada al desenvolupament de l'àrea d'especialització assignada i a la direcció de les actuacions dels grups de suport o especial al qual puguin pertànyer".
a) La direcció de les actuacions que els puguin ser assignades segons la seva àrea d'especialització o del grup de suport o especial al qual puguin pertànyer, donant compte als seus superiors del seu desenvolupament.
b) El desenvolupament de les funcions especialitzades de l'àrea d'especialització assignada.
c) En general, el desenvolupament de les funcions bàsiques del cos i, en especial, les que per llur complexitat requereixen més experiència i capacitació tècnica."
Es modifica l'article 30.2 e) del Reglament del Cos d'Agents Rurals, aprovat pel Decret 266/2007, de 4 de desembre, que queda redactat de la manera següent:
"30.2 e) Col·laborar en qualitat d'adjunt/a en les tasques pròpies de l'inspector o la inspectora en cap i en l'exercici de les funcions de comandament nacional de guàrdia quan li correspongui".
Es modifica l'article 31.3 c) del Reglament del Cos d'Agents Rurals, aprovat pel Decret 266/2007, de 4 de desembre, que queda redactat de la manera següent:
"31.3 c) La col·laboració en qualitat d'adjunts/es en les tasques pròpies del o de la cap de l'àrea regional i en l'exercici de les funcions de comandament regional de guàrdia quan li correspongui".
Es modifica l'article 32.3 del Reglament del Cos d'Agents Rurals, aprovat pel Decret 266/2007, de 4 de desembre, que passa a ser l'article 32.2, que queda redactat de la manera següent:
"32.2 Quan no es presti servei en aquests grups de suport, s'ha de prestar servei en l'àrea bàsica respectiva, exercint les tasques pròpies de la seva categoria".
Es modifica l'article 33.4 del Reglament del Cos d'Agents Rurals aprovat pel Decret 266/2007, de 4 de desembre, que queda redactat de la manera següent:
"33.4 Quan no es presti servei en aquests grups especials, s'ha de prestar servei en l'àrea bàsica respectiva, exercint les tasques pròpies de la seva categoria".
Es modifica l'article 41 del Reglament del Cos d'Agents Rurals aprovat pel Decret 266/2007, de 4 de desembre, que queda redactat de la manera següent:
"41.1 S'accedeix a la categoria d'agent pel sistema de concurs oposició; cal, a més, la superació d'un curs selectiu i d'un període de pràctiques de sis mesos de durada.
Les pràctiques es duen a terme en els serveis i les demarcacions territorials que, segons llur activitat, siguin més adequats per a la formació integral de les persones aspirants i el particular coneixement de l'estructura i el funcionament de les tasques assignades al Cos d'Agents Rurals, a més de garantir el coneixement del territori i de les tasques pròpies de l'àmbit rural.
41.2 Les persones aspirants que superin el curs selectiu són nomenades persones funcionàries en pràctiques durant la realització del curs selectiu i, un cop superat el curs, durant el període de pràctiques.
Durant les fases del curs selectiu i del període de pràctiques tenen dret a la cotització corresponent a la Seguretat Social a efectes de drets passius i d'assistència sanitària, i a les retribucions que per a cada cas s'estableixin.
El nomenament com a persona funcionària de carrera únicament es pot efectuar un cop superat el període de pràctiques, d'acord amb el que estableix la convocatòria corresponent.
41.3 Amb independència de la prova de reconeixement mèdic que pugui establir la convocatòria, durant el curs o el període de pràctiques les persones funcionàries en pràctiques poden ésser sotmeses a les proves mèdiques addicionals per comprovar si hi concorre alguna de les causes d'exclusió previstes a la convocatòria.
Si de les proves practicades l'òrgan que determini la convocatòria en constata la concurrència, pot proposar l'exclusió de l'aspirant del procés selectiu.
La resolució corresponent és dictada per l'òrgan competent per efectuar el nomenament, que en cap cas no dona dret a indemnització."
Es modifica l'article 42.2 del Reglament del Cos d'Agents Rurals aprovat pel Decret 266/2007, de 4 de desembre, que queda redactat de la manera següent:
"42.2 Un cop superades les fases d'oposició i de concurs per a l'accés a la categoria d'agent major, l'aspirant haurà d'escollir, si s'escau i d'acord amb l'ordre de prelació establert per les puntuacions obtingudes, l'àrea d'especialització en què es vol integrar dins del curs de formació selectiu".
Es modifica l'article 43 del Reglament del Cos d'Agents Rurals, aprovat pel Decret 266/2007, de 4 de desembre, que queda redactat de la manera següent:
Les persones aspirants a accedir a les categories de sots-inspector o sots-inspectora i inspector o inspectora del Cos d'Agents Rurals que no siguin membres del Cos d'Agents Rurals han de superar una fase de prova selectiva de tres a sis mesos".
Es modifiquen els apartats 1, 3 i 4 de l'article 44 del Reglament del Cos d'Agents Rurals aprovat pel Decret 266/2007, de 4 de desembre, que queda redactat de la manera següent:
"44.1 Per a la provisió per concurs específic de mèrits i capacitats dels llocs de coordinador/a nacional de les àrees d'especialització, coordinador/a regional de les àrees d'especialització i cap d'àrea bàsica, a més de la categoria exigida com a requisit a la relació de llocs de treball, cal tenir una antiguitat de dos anys en la categoria esmentada, o de cinc anys en el Cos d'Agents Rurals."
"44.3 A més, amb relació als llocs de treball de les diferents àrees d'especialització, a fi d'assegurar l'efectivitat del procés de provisió de llocs, davant la necessitat, com a requisit, de comprovar en les persones aspirants la possessió prèvia dels coneixements, de la preparació tècnica i de les habilitats específiques de cada àrea d'especialització, la Unitat de Formació del Cos d'Agents Rurals, en col·laboració amb la Unitat de Formació del departament competent en matèria de medi ambient, l'Institut de Seguretat de Catalunya o l'organisme que el substitueixi, prèviament a la convocatòria del procés de provisió de llocs, ha d'organitzar el curs específic de formació quan es vulgui canviar d'àrea d'especialització, el qual tindrà el valor de condició indispensable per poder presentar-se al procés de provisió de llocs."
"44.4 Aquest curs específic de formació es pot organitzar i realitzar, coordinadament, amb el curs del procés de selecció de l'article 42.2 d'aquest Reglament, amb un nombre de places diferenciades, d'acord amb les necessitats del servei."
Es modifica l'article 45 del Reglament del Cos d'Agents Rurals aprovat pel Decret 266/2007, de 4 de desembre, que queda redactat de la manera següent:
Per a la provisió per lliure designació de la plaça d'inspector o inspectora en cap i de cap d'àrea regional, caldrà una antiguitat de dos anys en la categoria corresponent al lloc de treball a proveir, o de cinc anys en el Cos d'Agents Rurals".
Es deroguen els articles 21 a), 22, 23.2, 32.2, 43.1, 43.2 i 43.3 i la disposició transitòria tercera del Reglament del Cos d'Agents Rurals, aprovat pel Decret 266/2007, de 4 de desembre.